b'\n_START_ARTICLE_\nLazzaretto Vecchio\n_START_SECTION_\nPovijest\n_START_PARAGRAPH_\n1423 godine, Senat Mleta\xc4\x8dke Republike odlu\xc4\x8dio je da se taj usamljeni oto\xc4\x8di\xc4\x87 upotrijebi za karantenu, u kojem bi se dr\xc5\xbeali ljudi i roba nakon povratka iz sumnjivih krajeva u kojem su epidemije te\xc5\xa1kih zaraznih bolesti \xc4\x8deste. Tro\xc5\xa1kove za rad hospicija pokrivala je Mleta\xc4\x8dke Republike. Od 1468 lazaret je imao zadatak da prima bolesnike upu\xc4\x87ene iz Lazzaretto Nuovo, koji je tad otpo\xc4\x8deo sa radom, a za koje su oni kao prva instanca posumljali da su oboljeli._NEWLINE_Lazaret je isprva bio podijeljen u dva dijela, kanalom preko kojeg je vodio most. U manjem su bili naoru\xc5\xbeani stra\xc5\xbeari, a u ve\xc4\x87em dijelu kvadratnog oblika, nalazila se bolnica, isprva od drva, a kasnije od opeke._NEWLINE_Zgrade lazareta bile su poredane uz mali trg i dva dvori\xc5\xa1ta. Na trgu je bio ured upravnika (priora) i njegovog pomo\xc4\x87nika, skladi\xc5\xa1ta, trgovine, vodosprema i sobe za smje\xc5\xa1taj putnika u karanteni. Oko prvog dvori\xc5\xa1ta, koje je izvorno pripadalo klaustru samostana, bile su smje\xc5\xa1tene sobe nadzornika i upravitelja karantene, koji su poslije posla i\xc5\xa1li ku\xc4\x87i u Veneciju. Oko drugog dvori\xc5\xa1ta, bilo je sto soba za zara\xc5\xbeene. 1564 bolnica u lazaretu je pro\xc5\xa1irena na zemlji\xc5\xa1te dobiveno zatrpavanjem lagune._NEWLINE_Od 1846 do 1965 otok je slu\xc5\xbeio kao vojarna raznih vojski; francuske, austrijske, i talijanske. Tijekom ovog perioda sru\xc5\xa1ena su dva krila samostanskog klaustra, crkva sa zvonikom, salon i drugi objekti. Nakon toga lazaretom upravlja grad Venecije, koja je ispo\xc4\x8detka dala lazaret na kori\xc5\xa1tenje jednoj udruzi za za\xc5\xa1titu \xc5\xbeivotinja, kao azil za napu\xc5\xa1tene pse. Od 2004 godine otpo\xc4\x8deli su radovi na restauraciji i adaptaciji lazareta za budu\xc4\x87i Nacionalni muzej za arheologiju Venecije i Venecijanske lagune. Prilikom tih radova iskapani su ostatci (kosti) vi\xc5\xa1e od 1500 \xc5\xbertava kuge, koji su pokopani na otoku. DNK analiza dat \xc4\x87e mnoge informacije o \xc5\xbeivotu u Veneciji za 15. stolje\xc4\x87a.'